**Kristian Vesalainen** (s. 1. kesäkuuta 1999 Helsinki) on suomalainen jääkiekkoilija, joka pelaa SM-liigajoukkue Helsingin IFK:ssa. Hän on pelannut urallaan aiemmin NHL:ää Winnipeg Jetsissa yhteensä 70 runkosarjaottelua tehopistein 2+3=5 ja neljä pudotuspeliottelua ilman tehopisteitä. Seura varasi Vesalaisen ensimmäisellä kierroksella 24. pelaajana kesällä NHL:n varaustilaisuudessa 2017. Hän on pelipaikaltaan vasen laitahyökkääjä.

Ura
---

### Seuraura

#### Juniorivuodet ja siirtyminen Ruotsiin

Vesalainen aloitti jääkiekkoilun nelivuotiaana Calle Branderin kiekkokoulussa. Hän siirtyi tämän jälkeen Karhu-Kissoihin, josta Vesalainen vaihtoi kahden vuoden jälkeen varsinaiseen kasvattajaseuraansa Helsingin IFK:hon. Hän voitti seurassa C-nuorten SM-pronssia vuonna 2013. Kaudella 2013–2014 Vesalainen pelasi HIFK:n B- ja C-nuorissa, mutta kävi myös kolmen ottelun verran lainalla Helsingin Jääkiekkoklubin B-nuorten Mestis-joukkueessa. Kauden 2014–2015 hän pelasi suurimmaksi osaksi seuran B-nuorissa, mutta Vesalainen pelasi ison osan kaudestaan myös HIFK:n A-nuorissa, jossa hän sai 15-vuotiaana tililleen 17 runkosarja- ja yhden pudotuspeliottelun.

Waterloo Black Hawks varasi Vesalaisen 54. pelaajana USHL:n varaustilaisuudessa 2015. Hän päätti kuitenkin jäädä Eurooppaan. Kesällä 2015 Vesalainen kävi oma-aloitteisesti tutustumassa Ruotsin SHL-liigan Frölunda HC:n organisaatioon ja Göteborgiin. Hän teki lopulta kaudeksi 2015–2016 juniorisopimuksen seurassa pelanneen Artturi Lehkosenkin pelaaja-agenttina toimineen Jukka Tiilikaisen ansiosta. Vesalainen teki SHL-debyyttinsä 23. lokakuuta 2015 vieraissa Karlskrona HK:ta vastaan, jolloin hänestä tuli Ruotsin pääsarjan ensimmäinen 1999-syntynyt pelaaja. Vesalainen merkittiin Frölundan 13. hyökkääjäksi ja hän sai ottelussa jääaikaa 6.01 minuuttia. Vesalaisesta tuli vain 16 vuoden, neljän kuukauden ja 21 päivän ikäisenä kaikkien aikojen nuorin SHL:ssä debytoinut ulkomaalaispelaaja, mutta hänen ennätyksensä rikkoi kuitenkin jo samalla kaudella slovakialainen Martin Fehérváry (16 vuotta, kolme kuukautta ja yksi päivä). Vesalaisen ensimmäinen SHL-maali syntyi 20. helmikuuta 2016 Örebro HK:ta vastaan. Hänestä tuli Ruotsin pääsarjan kaikkien aikojen nuorin maalin tehnyt ulkomaalaispelaaja ja kaikkiaan historian neljänneksi nuorin maalintekijä.

Vesalainen pelasi Frölundan SHL-joukkueessa kauden 2015–2016 aikana 19 runkosarja- ja viisi pudotuspeliottelua tehopistein 1+1=2 sekä kolme Mestarien liigan ottelua ilman tehopisteitä. Hän voitti kauden päätteeksi Ruotsin-mestaruuden, mutta kauden aikana myös CHL:n mestaruuden. Vesalainen pelasi suurimman osan kaudestaan Frölundan J20-junioreissa, mutta hän vahvisti myös kahden pudotuspeliottelun verran seuran J18-junioreita, joissa Vesalainen voitti kauden päätteeksi mestaruuden. Miesten Ruotsin-mestaruuden varmistuttua hän voitti vain 11 tuntia myöhemmin kauden peräti neljännen mestaruutensa voitettuaan Suomen joukkueessa alle 18-vuotiaiden maailmanmestaruuden. Toukokuussa 2016 Vesalainen teki vuoden mittaisen jatkosopimuksen Frölundan kanssa.

#### Kausi 2016–2017 Frölundassa ja HPK:ssa

SKA Pietari varasi Vesalaisen ensimmäisellä kierroksella 19. pelaajana KHL:n varaustilaisuudessa 2016. Samana kesänä hänet varasi myös OHL-joukkue Flint Firebirds 68. pelaajana CHL:n varaustilaisuudessa. Vesalainen päätti kuitenkin jatkaa kaudella 2016–2017 uraansa Frölundassa. Marraskuussa 2016 seura vuokrasi hänet 13. joulukuuta asti ulottuneella sopimuksella Hämeenlinnan Pallokerhon SM-liigajoukkueeseen. Vesalainen teki liigadebyyttinsä näin ollen 16. marraskuuta 2016 vieraissa Mikkelin Jukureita vastaan. 17-vuotias Vesalainen merkittiin heti HPK:n ykkösketjuun Oula Palveen ja Eero Somervuoren rinnalle. Hän sai ottelussa jääaikaa 17.02 minuuttia. Vesalainen teki liigauransa avausmaalin ja toistaiseksi ainoan tehopisteensä lyhyen sopimuksensa yhdeksännessä ja viimeisessä ottelussa 8. joulukuuta 2016 Porin Ässiä vastaan. Juhani Salo valitsi hänet ottelun Alumnien tähtien kolmostähdeksi.

Vesalainen teki Frölundan SHL-joukkueessa kauden 2016–2017 aikana 26 runkosarja- ja yhdessä pudotuspeliottelussa tehot 1+5=6 sekä kuudessa CHL-ottelussa tehot 2+1=3. Hän voitti CHL:n mestaruuden. Vesalainen pelasi osan kaudestaan vielä myös Frölundan J20-junioreissa, joiden sisäisen pistepörssin voiton hän jakoi pudotuspeleissä Joni Ikosen kanssa tehoilla 2+1=3. Vesalaisen rooli Frölundassa jäi varsin pieneksi. Kauden jälkeen hän herätti huomiota *Ilta-Sanomien* haastattelussa kerrottuaan mielipiteensä kohtelustaan seurassa:

> »Seurakausi Frölundassa oli aika huono. En digannut siitä, miten he kohtelivat minua siellä. Siinä touhussa ei ollut mielestäni mitään järkeä. En pysty sanomaan kaudesta hirveästi mitään positiivista. HPK:sta tykkäsin aika paljon, se oli pieni valopilkku. Kun palasin Frölundaan HPK-ajan ja nuorten MM-kisojen jälkeen, valmentajat eivät juuri jutelleet. Heitä ei tyyliin kiinnostanut yhtään, miten minulla menee.» 
> 
> 

Frölundan päävalmentaja Roger Rönnborgin mukaan Vesalaista kohdeltiin Frölundassa kuin ketä tahansa muuta pelaajaa. Seuran urheilutoimenjohtaja Fredrik Sjöströmin mukaan Frölunda olisi ollut halukas pitämään hänet jatkossakin joukkueessaan.

#### NHL-varaus Winnipeg Jetsiin

Muun muassa kanadalaisen *The Sports Networkin* asiantuntija Craig Button arvioi maaliskuussa 2016 Vesalaisen seitsemänneksi omalla ranking-listallaan NHL:n varaustilaisuuteen 2017. Hänen odotettiin erinäisissä rankingeissa pitkin kautta 2016–2017 tulevan varatuksi kymmenen parhaan joukossa, mutta erään nimettömänä pysyneen NHL:n kykyjenetsijän mukaan Vesalaisen otteet olivat kevätkaudella HPK-siirron jälkeen "surkeita". Samainen kykyjenetsijä kuitenkin kertoi *Recrutes*-sivustolla hänen olevan täysin muuttunut pelaaja alle 18-vuotiaiden MM-kilpailuissa ja Vesalaisen saaneen runsaasti itsevarmuutta.

Tammikuussa 2017 NHL:n kykyjenetsijäpalvelu listasi Vesalaisen Euroopassa pelaavista kenttäpelaajista sijalle 19. Huhtikuun rankingissa hän nousi 15. sijalle. Winnipeg Jets varasi Vesalaisen lopulta ensimmäisen kierroksen 24. pelaajana kesällä 2017.

#### Paluu HPK:hon ja vuokraus Kärppiin

Huhtikuun 2017 lopulla Vesalainen teki kauden 2017–2018 kattavan sopimuksen Hämeenlinnan Pallokerhon kanssa. Hän johti tehoilla 19+20=39 joukkueen sisäistä maalipörssiä ja oli sisäisessä pistepörssissä toisena Oula Palveen jälkeen, kunnes helmikuussa 2018 HPK vuokrasi Vesalaisen taloudellisista syistä loppukaudeksi Oulun Kärppiin. Kaikkiaan Vesalaisen ensimmäinen kokonainen SM-liigakausi toi 49 runkosarjaottelussa tehot 22+21=43 ja 18 pudotuspeliottelussa tehot 4+4=8. Hän sijoittui koko runkosarjan maalipörssissä kuudenneksi. Vesalainen voitti Kärpissä kauden päätteeksi Suomenmestaruuden.

#### Tulokassopimus Winnipeg Jetsiin

Elokuussa 2018 Vesalainen teki kolmivuotisen tulokassopimuksen Winnipeg Jetsin kanssa. Hänen peruspalkkansa ja allekirjoituspalkkio tuovat Vesalaiselle yhteensä 925 000 dollaria, ja erilaiset bonukset voivat nostaa hänen vuositienestinsä yhteensä 1,492 miljoonaan dollariin. Vesalainen otti syksyn harjoitusleirin päätteeksi paikan Jetsin NHL-kauden 2018–2019 avauskokoonpanosta. Hän teki näin ollen NHL-debyyttinsä runkosarjan avauskierroksella 5. lokakuuta 2018 vieraissa St. Louis Bluesia vastaan. Vesalainen merkittiin Jetsin nelosketjun vasempaan laitaan Jack Roslovicin ja Nikolaj Ehlersin viereen. Hän sai ottelussa jääaikaa 8.12 minuuttia. Vesalainen keräsi myös yhden syöttöpisteen oltuaan kakkossyöttäjänä Brandon Tanevin tekemään maaliin. Hän pelasi viisi ottelua, kunnes Jets lähetti Vesalaisen AHL-joukkue Manitoba Moosen vahvuuteen.

Marraskuussa SKA Pietari kauppasi Vesalaisen KHL-oikeudet Jokereihin rahallista korvausta vastaan. Hän ehti pelata Moosen AHL-joukkueessa kahdeksan ottelua tehopistein 3+5=8, kunnes pari päivää KHL-kaupan jälkeen Jets lainasi Vesalaisen loppukaudeksi Jokereihin. Hän pelasi siellä 31 runkosarjaottelua tehopistein 6+11=17 ja kuusi pudotuspeliottelua tehden yhden maalin. Vesalainen valittiin KHL:n joulukuun kuukauden tulokkaaksi sekä kertaalleen liigan viikon tulokkaaksi joulukuussa ja helmikuussa. KHL-kauden päätyttyä, maaliskuussa 2019 hän palasi loppukaudeksi Manitoba Moosen AHL-joukkueen vahvuuteen. Vesalainen pelasi AHL:ssä kauden aikana kaikkiaan 22 runkosarjaottelua tehopistein 4+9=13. Huhtikuussa hänet nostettiin Jetsin NHL-joukkueen harjoitusvahvuuteen, mutta Vesalainen ei kuitenkaan pelannut loppukaudella otteluakaan.

Syksyn 2019 harjoitusleirin päätteeksi Winnipeg Jets lähetti Vesalaisen Manitoba Moosen AHL-joukkueen vahvuuteen. Hänet kutsuttiin kauden 2019–2020 aikana ensimmäisen kerran Jetsin NHL-vahvuuteen tammikuussa 2020, kun Adam Lowry joutui sivuun. Vesalainen ei kuitenkaan noussut joukkueen pelaavaan kokoonpanoon ja hänet lähetettiin kolme päivää myöhemmin takaisin farmiin. Vesalainen pelasi Moosessa koko kauden tehden 60 runkosarjaottelussa tehot 12+18=30, joilla hän oli joukkueen neljänneksi paras pistemies.

Lokakuussa 2020 Winnipeg Jets lainasi Vesalaisen toistaiseksi voimassa olevalla sopimuksella HPK:n SM-liigajoukkueeseen. Hän pelasi siellä kahdeksan ottelua, kunnes Jets kutsui Vesalaisen takaisin Pohjois-Amerikkaan joulukuussa. Hän vietti kauden 2020–2021 pääasiassa NHL:n ja varamiesten ns. "taksiryhmän" välillä. Vesalainen pelasi kauden aikana NHL:ssä 12 runkosaraottelua tehden yhden syöttöpisteen ja neljä pudotuspeliottelua ilman tehopisteitä. Maaliskuussa 2021 Jets lähetti hänet farmijoukkue Manitoba Mooseen, jossa Vesalainen vietti noin kuukauden pelaten kuusi ottelua.

Kauden 2021–2022 Vesalainen aloitti Winnipeg Jetsin NHL-vahvuudessa. Hän teki NHL-uransa avausmaalin 23. lokakuuta 2021 Nashville Predatorsia vastaan. Vesalainen keräsi ottelusta teholukeman +2. Hänet valittiin ottelun ykköstähdeksi. Vesalainen pelasi NHL:ssä kauden aikana kaikkiaan 53 runkosarjaottelua tehopistein 2+1=3. Hän pelasi myös 17 runkosarja- ja kaksi pudotuspeliottelua Manitoba Moosen AHL-joukkueessa.

#### Paluu Eurooppaan

Vesalainen palasi kaudeksi 2022–2023 Ruotsin SHL-liigaan ja siirtyi vuoden mittaisella sopimuksella Malmö Redhawksiin. Hänen alkukautensa osoittautui kuitenkin pettymykseksi ja Vesalainen pudotettiin myös pelaavan kokoonpanon ulkopuolelle. Hän teki 15 pelaamassaan ottelussa vain tehot 1+2=3. Marraskuussa 2022 Vesalaisen sopimus Redhawksin kanssa lopulta purettiin ja hän siirtyi loppukauden kattavalla sopimuksella kasvattajaseuransa Helsingin IFK:n SM-liigajoukkueeseen. Vesalainen oli tehoilla 16+21=37 joukkueen toiseksi paras pistemies Eetu Koivistoisen jälkeen. Pudotuspeleissä hän jakoi HIFK:n sisäisen tehotilaston voiton Iiro Pakarisen kanssa lukemalla +5. Vesalainen edusti joukkuetta kauden aikana myös Spengler Cupissa, jossa hän oli HIFK:n paras pistemies tehoilla 1+2=3. Helmikuussa 2023 Vesalainen teki seuran kanssa vuoden mittaisen jatkosopimuksen.

### Maajoukkueura

Vesalainen pelasi alle 20-vuotiaiden MM-kilpailuissa vuosina 2017 ja 2018. Hänet valittiin ensimmäisessä turnauksessa ensimmäisen Latviaa vastaan pelatun karsintasarjan ottelun päätteeksi Suomen ottelun parhaaksi pelaajaksi. Vesalainen onnistui tekemään turnausta edeltäneessä harjoitusottelussa Slovakiaa vastaan kypärätempun Suomen voitettua ottelun lukemin 8–1. Vuoden 2018 turnauksessa hän jakoi Suomen sisäisen pistepörssin voiton Eeli Tolvasen kanssa tehoilla 2+4=6. Vesalainen jakoi myös joukkueen sisäisen tehotilaston voiton hänen kanssaan lukemalla +6. Hänet valittiin Kanadaa vastaan pelatun avausottelun päätteeksi joukkueensa ottelun parhaaksi pelaajaksi. Vuoden 2019 turnaukseen Vesalainen kieltäytyi henkilökohtaisesti osallistumasta. Taustalla oli hänen halunsa kehittyä Jokereiden KHL-joukkueessa.

Vesalainen pelasi myös alle 18-vuotiaiden MM-kilpailuissa vuosina 2016 ja 2017, joista ensimmäinen turnaus päättyi maailmanmestaruuteen ja jälkimmäinen hopeaan. Vuoden 2016 turnauksessa hän jakoi Suomen sisäisen tehotilaston voiton Aapeli Räsäsen kanssa lukemalla +8. Vesalainen voitti koko vuoden 2017 turnauksen piste- ja maalipörssin tehoilla 6+7=13. Hänet valittiin turnauksen arvokkaimmaksi pelaajaksi, parhaaksi hyökkääjäksi ja tähdistökentälliseen. Valmennus valitsi Vesalaisen Suomen yhdeksi kolmesta parhaasta pelaajasta. Hänet valittiin myös turnauksen isäntäjoukkue Slovakiaa vastaan pelatun avausottelun päätteeksi joukkueensa ottelun parhaaksi pelaajaksi.

Vesalainen pelasi myös alle 18-vuotiaiden Ivan Hlinkan muistoturnauksessa vuonna 2015. Hän pelasi myös World U-17 Hockey Challengessa marraskuussa 2014 ja 2015, joista ensimmäisessä turnauksessa Vesalainen jakoi kolmella osumallaan Suomen sisäisen maalipörssin voiton Otto Sompin kanssa. Hän teki turnauksen kaikki kolme maaliaan 6. marraskuuta 2014 puolivälieräottelussa Slovakiaa vastaan. Vesalaisen kypärätempun toinen osuma jäi Suomen 5–1-voittoon päättyneen ottelun ratkaisumaaliksi. Hän edusti alle 17-vuotiaiden maajoukkuetta myös Euroopan nuorten olympiafestivaaleilla vuonna 2015, jolloin Vesalainen voitti pronssia. Yhteensä hän on pelannut 22 nuorten ja 50 poikien maaottelua.

Suomen A-maajoukkueessa Vesalainen on pelannut kolme ottelua tehden yhden syöttöpisteen. Hän teki A-maajoukkuedebyyttinsä Karjala-turnauksen avausottelussa 9. marraskuuta 2023 Tampereen Nokia Arenassa Sveitsiä vastaan. Vesalainen merkittiin Suomen kakkosketjun vasempaan laitaan Janne Kuokkasen ja Jerry Turkulaisen viereen. Hän sai ottelussa myös syöttöpisteeen Kuokkasen tekemään avausmaaliin, joka jäi joukkueen 0–4-voittoon päättyneen ottelun voittomaaliksi.

Pelityyli
---------

*Jatkoaika.com*-verkkolehden toimittaja Markus Suhonen on kuvaillut Vesalaista voimakkaaksi kaksinkamppailupelaajaksi. Suhosen mukaan Vesalainen kykenee hyödyntämään fyysisiä mittojaan luodessaan tilaa itselleen sekä omalle joukkueelleen. "Hän on alati vaarallinen pelivälineen saadessaan ja vaikea puolustettava jokaisella kentän osa-alueella."

*SuomiKiekko*-sivuston Henri Havuselan mukaan Vesalainen on isokokoinen, mutta äärimmäisen taitava sekä monipuolinen hyökkääjä. Havuselan mukaan hän on enemmän pelinrakentaja, joka luo muille huippupaikkoja, mutta yltyy kuitenkin itsekin ratkomaan pelejä. Vesalainen luistelee kokoisekseen hyvin sekä suojaa kiekkoa loistavasti. Havuselan mukaan hänen pelikäsityksensä on kärkipäätä omassa ikäluokassaan.

Nimettömänä pysynyt NHL:n kykyjenetsijä on kuvaillut Vesalaista ulottuvaksi ja isoksi pelaajaksi, joka on vahva kiekon kanssa ja muistuttaa useiden vaihtojensa aikana pelityyliltään täysin Jaromír Jágria. Vesalainen on maininnut lapsuuden idolikseen Jevgeni Malkinin, johon häntä on verrattu kooltaan. Vesalainen haluaa omien sanojensa mukaan kehittyä Malkinin kaltaiseksi voimahyökkääjäksi.

Muuta
-----

Vesalainen etäopiskeli Ruotsissa pelatessaan Mäkelänrinteen lukiossa. Hänen isoveljensä Henrik pelasi puolustajana Suomessa A-junioriksi ja myöhemmin yhden kauden Liettuassa.

Vesalainen harrasti lapsena myös jääpalloa Vesta-bandyn joukkueessa sekä rullakiekkoa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2014–2015 | HIFK | A-SM | 17 | 1 | 1 | 2 | 0 | 1 | 0 | 0 | 0 | 0 |
| 2015–2016 | Frölunda HC | SuperElit | 36 | 15 | 19 | 34 | 0 | 1 | 0 | 1 | 1 | 0 |  |  |  |  |  |  | U18 | 7 | 4 | 2 | 6 | 6 |
|  | Frölunda HC | SHL | 19 | 1 | 1 | 2 | 0 | 5 | 0 | 0 | 0 | 2 | Le Mat-pokalen |
| 2016–2017 | Frölunda HC | SuperElit | 10 | 4 | 0 | 4 | 14 | 5 | 2 | 1 | 3 | 0 |  |  |  |  |  |  | U18 | 7 | 6 | 7 | 13 | 8 | Ykköstähdistö |
|  | Frölunda HC | SHL | 26 | 1 | 5 | 6 | 2 | 1 | 0 | 0 | 0 | 0 |
|  | HPK | SM-liiga | 9 | 1 | 0 | 1 | 0 | – | – | – | – | – |  |  |  |  |  |  | JMM | 6 | 1 | 1 | 2 | 0 |
| 2017–2018 | HPK | SM-liiga | 44 | 19 | 20 | 39 | 6 | – | – | – | – | – |  |  |  |  |  |  | JMM | 5 | 2 | 4 | 6 | 0 |
|  | Kärpät | SM-liiga | 5 | 3 | 1 | 4 | 0 | 18 | 4 | 4 | 8 | 14 | Kanada-malja |
| 2018–2019 | Winnipeg Jets | NHL | 5 | 0 | 1 | 1 | 0 | – | – | – | – | – |
|  | Manitoba Moose | AHL | 22 | 4 | 9 | 13 | 10 | – | – | – | – | – |
|  | Jokerit | KHL | 31 | 6 | 11 | 17 | 0 | 6 | 1 | 0 | 1 | 4 |
| 2019–2020 | Manitoba Moose | AHL | 60 | 12 | 18 | 30 | 10 | – | – | – | – | – |
| 2020–2021 | HPK | SM-liiga | 10 | 4 | 4 | 8 | 4 | – | – | – | – | – |
|  | Winnipeg Jets | NHL | 12 | 0 | 1 | 1 | 0 | 4 | 0 | 0 | 0 | 0 |
|  | Manitoba Moose | AHL | 6 | 1 | 4 | 5 | 0 | – | – | – | – | – |
| 2021–2022 | Winnipeg Jets | NHL | 53 | 2 | 1 | 3 | 6 | – | – | – | – | – |
|  | Manitoba Moose | AHL | 17 | 3 | 3 | 6 | 6 | 2 | 0 | 0 | 0 | 0 |
| 2022–2023 | Malmö Redhawks | SHL | 15 | 1 | 2 | 3 | 0 | – | – | – | – | – |
|  | HIFK | SM-liiga | 40 | 16 | 21 | 37 | 8 | 12 | 2 | 3 | 5 | 6 |
| 2023–2024 | HIFK | SM-liiga | 58 | 14 | 23 | 37 | 10 | 7 | 1 | 1 | 2 | 0 |
| 3 kautta | yhteensä | NHL | 70 | 2 | 3 | 5 | 6 | 4 | 0 | 0 | 0 | 0 |
| 5 kautta | yhteensä | SM-liiga | 166 | 57 | 69 | 126 | 28 | 37 | 7 | 8 | 15 | 20 |
| 4 kautta | yhteensä | AHL | 105 | 20 | 34 | 54 | 26 | 2 | 0 | 0 | 0 | 0 |
| 3 kautta | yhteensä | SHL | 60 | 3 | 8 | 11 | 2 | 6 | 0 | 0 | 0 | 2 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Kristian Vesalainen**.
* Kristian Vesalainen The Internet Hockey Databasessa (englanniksi)
* Kristian Vesalainen Eurohockey-sivustolla (englanniksi)
* Kristian Vesalainen *Elite Prospects*. Everysport Media Group AB.  (englanniksi)

### Viitteet

1. ↑  Leman, Henrik: Vesalainen drar västerut i finsk tjänst *bloggar.expressen.se*.  11.4.2016. AB Kvällstidningen Expressen. Viitattu 26.4.2016. (ruotsiksi)
2. 1 2  Arponen, Miika: Jukka Tiilikainen: "Krisu on ihan eläin treenaamaan" *jatkoaika.com*.  3.3.2016. Jatkoaika ry. Viitattu 26.4.2016.
3. 1 2 3 4 5 6 7 8 9 10  Kristian Vesalainen *Elite Prospects*. Everysport Media Group AB.  (englanniksi)
4. 1 2  Laine, Sami: Kristian Vesalainen – huippulupaus ullakolta kohti NHL:ää *yle.fi*.  23.12.2016. Yleisradio Oy. Viitattu 26.6.2017.
5. ↑  Kristian Vesalainen tekee jääkiekkohistoriaa! *veikkaussivut.com*.  23.10.2015. Veikkaussivut.com. Viitattu 26.4.2016.
6. ↑  16-vuotiaalle suomalaislupaukselle SHL-debyytti *jatkoaika.com*.  23.10.2015. Jatkoaika r.y. Viitattu 24.4.2016.
7. ↑  KHK - FHC - SHL.se *SHL.se*.  6.11.2014. SHL AB.  Arkistoitu 26.10.2015. Viitattu 26.4.2016. (ruotsiksi)
8. ↑  Rönnkvist, Ronnie: Jättetalangen hyllas av tränaren – jämförs med 'Foppa': "Han har alla verktyg" *hockeysverige.se*.  28.12.2016. NewsMe. Viitattu 21.6.2018. (ruotsiksi)
9. ↑  Sjöberg, Henrik: Fehérváry: "Visste inte att jag var yngst" *bloggar.expressen.se*.  8.1.2016. AB Kvällstidningen Expressen. Viitattu 21.6.2018. (ruotsiksi)
10. ↑  16-vuotias suomalaislupaus viimeisteli uran ensimmäisen SHL-maalinsa *Jatkoaika.com*.  3.3.2016. Jatkoaika ry. Viitattu 26.4.2016.
11. ↑  Carlsson, David: Vesalainen historisk när Frölunda vann *SHL.se*.  20.2.2016. SHL AB.  Arkistoitu 26.4.2016. Viitattu 26.4.2016. (ruotsiksi)
12. ↑  Isotalo, Ilari: Pikkuleijonien superlupaus juhli kahta mestaruutta 11 tunnin sisään: "Sairasta" *MTVuutiset.fi*.  25.4.2016. Telia Media AB. Viitattu 26.4.2016.
13. ↑  Kristian Vesalaiselle vuoden jatkosopimus Frölundaan *jatkoaika.com*.  13.5.2016. Jatkoaika r.y. Viitattu 13.5.2016.
14. ↑  Lupaava Vesalainen lainalle HPK:hon *jatkoaika.com*.  15.11.2016. Jatkoaika r.y. Viitattu 16.11.2016.
15. ↑  Kokoonpanot *liiga.fi*.  16.11.2016. Jääkiekon SM-liiga Oy. Viitattu 16.11.2016.
16. ↑  Ottelutilastot *liiga.fi*.  16.11.2016. Jääkiekon SM-liiga Oy. Viitattu 16.11.2016.
17. ↑  Otteluseuranta *liiga.fi*.  8.12.2016. Jääkiekon SM-liiga Oy. Viitattu 8.12.2016.
18. ↑  Elite Prospects - Frölunda HC J20 *eliteprospects.com*. Everysport Media Group AB. Viitattu 16.10.2019. (englanniksi)
19. ↑  Leppänen, Jelena: Pikkuleijonien maalitykki lataa suorat sanat ruotsalaisseurastaan: "Siinä touhussa ei ollut mitään järkeä" *is.fi*.  19.4.2017. Sanoma Media Finland Oy. Viitattu 26.6.2017.
20. ↑  Karvonen, Ossi: Ruotsalaisseura vastasi MM-kisoissa hurjastelevan leijonalupauksen rajuun kritiikkiin *MTVuutiset.fi*.  19.4.2017. Telia Media AB. Viitattu 26.6.2017.
21. ↑  Arponen, Miika: SHL-historiaa tehnyt suomalaishyökkääjä ponnistaa Frölundan tähtitehtaasta *jatkoaika.com*.  3.3.2016. Jatkoaika ry. Viitattu 26.4.2016.
22. 1 2  Saastamoinen, Lauri: Suomalaislupaus nosti hurjasti osakkeitaan NHL-scouttien silmissä – "Voi v\*\*\*u, tämä kaveri on muuttunut" *suomikiekko.com*.  4.5.2017. Nordic Sport Media. Viitattu 26.6.2017.
23. ↑  2017 Draft Prospect Rankings *NHL.com*. National Hockey League. Viitattu 26.6.2017. (englanniksi)
24. 1 2  Seppälä, Tommi:  *yle.fi*.  24.6.2017. Yleisradio Oy. Viitattu 14.5.2023.
25. ↑  Kerhon tulevan kauden joukkueessa kokoa ja paluumuuttajia *jatkoaika.com*.  28.4.2017. Jatkoaika r.y. Viitattu 29.4.2017.
26. ↑  HPK aloitti tyhjennysmyynnin tähtiosastolta – joukkueen parhaat Ouluun ja Turkuun *Jatkoaika.com*.  21.2.2018. Jatkoaika r.y. Viitattu 21.2.2018.
27. ↑  Elite Prospects - Liiga Stats 2017-2018 *eliteprospects.com*. Everysport Media Group AB. Viitattu 16.10.2019. (englanniksi)
28. ↑  Jets sign Kristian Vesalainen to three-year contract *nhl.com/jets*.  26.8.2018. WINNIPEG:  Winnipeg Jets. Viitattu 27.8.2018. (englanniksi)
29. ↑  Hurmerinta, Eero: Neuvottelut ohi - Vesalainen ja Winnipeg Jets sopimukseen *Jatkoaika.com*.  27.8.2018. Jatkoaika r.y. Viitattu 27.8.2018.
30. ↑  Stubin, Teemu: Nyt se on varmaa - Patrik Laine saa uuden suomalaisen NHL-toverin! *iltalehti.fi*.  2.10.2018. Alma Media Suomi Oy. Viitattu 3.10.2018.
31. ↑  Lisää suomalaisia NHL-debytantteja: Vesalainen taitoketjussa, Heiskanen konkarin parina *MTVuutiset.fi*.  4.10.2018. Telia Media AB. Viitattu 5.10.2018.
32. ↑  Winnipeg Jets - St. Louis Blues - October 4th, 2018 *NHL.com*.  4.10.2018. National Hockey League. Viitattu 5.10.2018. (englanniksi)
33. ↑  Stubin, Teemu: Winnipeg Jets passitti suurlupaus Kristian Vesalaisen farmiin *iltalehti.fi*.  19.10.2018. Alma Media Suomi Oy. Viitattu 19.10.2018.
34. ↑  Kröger, Tommi: Kristian Vesalainen palaamassa peliajan perässä Suomeen *Jatkoaika.com*.  21.11.2018. Jatkoaika r.y. Viitattu 23.11.2018.
35. ↑  Vesalaisen Jokerit-siirto varmistui *Jatkoaika.com*.  23.11.2018. Jatkoaika r.y. Viitattu 23.11.2018.
36. ↑  Jets reassign Kristian Vesalainen from Jokerit to the Manitoba Moose *nhl.com/jets*.  15.3.2019. WINNIPEG:  Winnipeg Jets. Viitattu 14.5.2023. (englanniksi)
37. ↑  NHL-kutsu Winnipegiin – Kristian Vesalaisen värikäs kausi saa vielä uuden käänteen *yle.fi*.  17.4.2019. Yleisradio Oy. Viitattu 21.10.2020.
38. ↑  Jets assign five players to the Manitoba Moose *nhl.com/jets*.  27.9.2019. WINNIPEG:  Winnipeg Jets. Viitattu 16.10.2019. (englanniksi)
39. ↑  Kristian Vesalainen kutsuttiin AHL:stä Jetsiin *nhl.com/fi*.  21.1.2020. National Hockey League. Viitattu 14.5.2023.
40. ↑  Hobson, Russ: Winnipeg Jets lose Adam Lowry for next month, recall Kristian Vesalainen *globalnews.ca*.  21.1.2020. Corus Entertainment, Inc. Viitattu 14.5.2023. (englanniksi)
41. 1 2  Kristian Vesalainen Stats, Bio, Profile, Analysis and More *sportsforecaster.com*. XML Team Solutions, LLC. Viitattu 10.11.2022. (englanniksi)
42. ↑  Elite Prospects - Manitoba Moose *eliteprospects.com*. Everysport Media Group AB. Viitattu 21.10.2020. (englanniksi)
43. ↑  HPK sopimukseen Kristian Vesalaisen kanssa *hpk.fi*.  21.10.2020. HPK Liiga Oy. Viitattu 21.10.2020.
44. ↑  Seppä, Lassi: Kristian Vesalainen palaa HPK:sta Jetsin miehistöön *Jatkoaika.com*.  11.12.2020. Jatkoaika r.y. Viitattu 14.12.2020.
45. ↑  Nashville Predators - Winnipeg Jets - October 23rd, 2021 *NHL.com*.  23.10.2021. National Hockey League. Viitattu 10.11.2022. (englanniksi)
46. ↑  Hellanto, Riku: Kristian Vesalainen palaa Eurooppaan *MTVuutiset.fi*.  23.5.2022. Telia Media AB. Viitattu 10.11.2022.
47. ↑  Gürler, Eren: NHL:stä siirtynyt suomalaisvahvistus sysättiin vilttiketjuun – pelaaja tylynä: "Ei tänään" *MTVuutiset.fi*.  24.10.2022. Telia Media AB. Viitattu 10.11.2022.
48. ↑  Hyökkääjä Kristian Vesalainen HIFK:hon *hifk.fi*.  9.11.2022. Oy HIFK Hockey AB. Viitattu 10.11.2022.
49. ↑  Elite Prospects - HIFK *eliteprospects.com*. Everysport Media Group AB. Viitattu 14.5.2023. (englanniksi)
50. ↑  Hurmerinta, Eero: HIFK:lle tärkeä sopimus − tammikuussa vireen löytänyt Vesalainen jatkaa *Jatkoaika.com*.  2.2.2023. Jatkoaika r.y. Viitattu 2.2.2023.
51. ↑  BEST PLAYER OF THE GAME SELECTED BY THE TEAM (pdf) *stats.iihf.com*.  5.1.2017. IIHF. Viitattu 4.1.2017. (englanniksi)
52. ↑  Suomi tykitti rökälevoiton Slovakiasta − Vesalaiselle kypärätemppu *Jatkoaika.com*.  23.12.2016. Jatkoaika r.y. Viitattu 23.12.2016.
53. ↑  Elite Prospects - Finland U20 *eliteprospects.com*. Everysport Media Group AB. Viitattu 16.10.2019. (englanniksi)
54. ↑  BEST PLAYER OF THE GAME SELECTED BY THE TEAM (pdf) *stats.iihf.com*.  5.1.2018. IIHF.  Arkistoitu 6.1.2018. Viitattu 31.12.2018. (englanniksi)
55. ↑  Laine, Sami; Hiilloskorpi, Henriikka: Alkukaudella NHL:ssä piipahtanut Jokeri-hyökkääjä Vesalainen kieltäytyi maajoukkuekutsusta – Nuoret leijonat lähtevät kohti Kanadan MM-kisoja *yle.fi*.  15.12.2018. Yleisradio Oy. Viitattu 18.12.2018.
56. ↑  Elite Prospects - Finland U18 *eliteprospects.com*. Everysport Media Group AB. Viitattu 16.10.2019. (englanniksi)
57. ↑  BEST PLAYER OF THE GAME SELECTED BY THE TEAM (pdf) *reports.iihf.hockey*.  23.4.2017. IIHF.  Arkistoitu 24.4.2017. Viitattu 27.4.2017. (englanniksi)
58. ↑  Elite Prospects - Finland U17 *eliteprospects.com*. Everysport Media Group AB. Viitattu 16.10.2019. (englanniksi)
59. ↑  La Rose, Jason: VESALAINEN SCORES HAT TRICK, FINNS INTO U17 SEMIS FOR FIRST TIME SINCE 1995 *stats.hockeycanada.ca*.  6.11.2014. Sarnia, Ontario:  Hockey Canada. Viitattu 26.4.2016. (englanniksi)
60. ↑  Tilanne 12.11.2023
61. ↑  Karjala-turnaus käyntiin, Suomi ja Sveitsi vastakkain Nokia Arenassa klo 18.30 - Leijonien kentälliset *leijonat.fi*.  11.11.2023. Suomen Jääkiekkoliitto ry – Finlands Ishockeyförbund rf. Viitattu 19.11.2023.
62. ↑  Savonen, Ilari: HIFK-tähti Kristian Vesalainen naurahti Leijonat-debyytin iloisesta käänteestä – "Aika räkäinen!" *MTVuutiset.fi*.  9.11.2023. TAMPERE:  Telia Company AB. Viitattu 19.11.2023.
63. ↑  Suhonen, Markus: Seuraa heitä: Ensi kesän kärkipään varaukset *Jatkoaika.com*.  25.12.2016. Jatkoaika ry. Viitattu 28.12.2016.
64. ↑  Billeck, Scott: Vesalainen luottaa vahvasti itseensä *nhl.com/fi*.  15.7.2018. WINNIPEG:  National Hockey League. Viitattu 16.7.2018.
65. ↑  Tuominen, Jukka: Jääkiekkoa: suomalainen suurlupaus on SHL:n nuorimpia debytoijia *sverigesradio.se*.  19.11.2015. Sveriges Radio AB. Viitattu 26.4.2016.
66. ↑  Henrik Vesalainen *Elite Prospects*. Everysport Media Group AB.  (englanniksi)

HIFK – SM-liiga
2 Martin (**A**) |
6 Sund |
10 Vesalainen |
11 Melart (**C**) |
13 Ikonen |
14 Manninen |
18 Tallberg |
21 Lehterä (**C**) |
24 Kaskimäki |
30 Taponen |
31 Koivistoinen (**A**) |
33 Kiviharju |
40 Lindbohm |
41 Pihlström |
43 Marleau |
44 Väänänen |
45 Åsten |
47 Komarov |
50 Eliáš |
51 Jääskä (**A**) |
55 Kotkansalo |
57 Motin |
63 Bourque |
73 Lehmus |
74 Nättinen |
78 J. Seppälä |
80 Hovinen |
81 Pakarinen (**A**) |
83 Luhanka |
85 N. Seppälä |
88 Rask |
90 Vinni  

Valmentajat Peltonen – Ojanen – Tilkanen – Lundell – Mali – Halttunen